གཅིག་ནས་ཀྲུང་གོ་གུང་ཁྲན་ཏང་གིས་འཛམ་གླིང་གི་ཞི་བདེ་ལྷིང་འཇགས་ལ་སྔར་བཞིན་ལེགས་སྐྱེས་འབུལ་རྒྱུ་ཡིན་ཞིང་།ཀྲུང་གོས་ཞི་བདེ་དང་།འཕེལ་རྒྱས།མཉམ་ལས།གཉིས་ཁེ་བཅས་ཀྱི་དར་ཆ་མཐོན་པོར་བསྒྲེངས་ནས་ཞི་བདེ་འཕེལ་རྒྱས་ཀྱི་ལམ་བུའི་ཐོག་ཐོག་མཐའ་བར་གསུམ་དུ་བསྐྱོད་དེ་གོ་ལ་ཧྲིལ་པོའི་རོགས་ཟླའི་འབྲེལ་བ་འཛུགས་རྒྱུར་སྐུལ་འདེད་ཧུར་ཐག་བཏང་ནས་རྒྱལ་སྤྱིའི་མདོ་གནད་དང་དཀའ་གནད་རྣམས་ཆབ་སྲིད་ལམ་ནས་ཐག་གཅོད་བྱ་རྒྱུའི་ནང་རང་རྟོགས་ངང་ཞུགས་རྒྱུ་ཡིན།ཀྲུང་གོས་གོ་ལ་ཧྲིལ་པོའི་བཅོས་སྐྱོང་མ་ལག་སྒྱུར་བཅོས་དང་འཛུགས་སྐྱོང་ནང་ཧུར་ཐག་ཞུགས་ཏེ་རྒྱལ་སྤྱིའི་ཆབ་སྲིད་དང་དཔལ་འབྱོར་གྱི་སྒྲིག་ལམ་དེ་བས་དྲང་གཞག་ལུགས་མཐུན་གྱི་ཁ་ཕྱོགས་སུ་འཕེལ་རྒྱས་འགྲོ་རྒྱུར་སྐུལ་འདེད་གཏོང་རྒྱུ་ཡིན།ཀྲུང་གོ་འདི་ཉིད་ཆུ་ཚད་གང་འདྲ་ཞིག་ཏུ་འཕེལ་རྒྱས་བྱུང་རུང་བཙན་པོ་དབང་ཡོད་དུས་ནམ་ཡང་བྱེད་མི་སྲིད་ལ་ནམ་ཡང་རྒྱ་སྐྱེད་གཏོང་མི་སྲིད།ང་ཚོས་འཛམ་གླིང་རྒྱལ་ཁབ་ཁག་གི་སྲིད་ཏང་ལ་ང་ཚོ་དང་མཉམ་དུ་འཛམ་གླིང་ཞི་བདེའི་འཛུགས་སྐྲུན་པ་དང་།གོ་ལ་ཧྲིལ་པོའི་འཕེལ་རྒྱས་ལ་ལེགས་སྐྱེས་འབུལ་མཁན།རྒྱལ་སྤྱིའི་སྒྲིག་ལམ་སྲུང་སྐྱོང་མཁན་བཅས་བྱ་རྒྱུའི་འབོད་སྐུལ་བྱ་རྒྱུ་ཡིན།